b'\n_START_ARTICLE_\nBergenhus\n_START_SECTION_\nStr\xc3\xb8ket\n_START_PARAGRAPH_\nStr\xc3\xb8ket Bergenhus omfatter Bontelabo med Norges Fiskerimuseum, Skoltegrunnskaien, Festningskaien, Bergenhus festning med H\xc3\xa5konshallen og Rosenkrantzt\xc3\xa5rnet, Koengen som er et popul\xc3\xa6rt konsertomr\xc3\xa5de, Underoffisersskolen og Sverresborg festning. Omr\xc3\xa5det ligger lengst nord p\xc3\xa5 V\xc3\xa5gens \xc3\xb8stside, nord for str\xc3\xb8ket Bryggen og vest for str\xc3\xb8ket Skuteviken. Grensene for str\xc3\xb8ket g\xc3\xa5r fra Skutevikens grense mot Bontelabo, rundt Festningspynten, langs V\xc3\xa5gens \xc3\xb8stside til Bradbenken, opp langs festningsvollene til \xc3\x98vre Dreggsalmenning, langs denne og opp Sandbrogaten til Underoffisersskolen og tilbake til Skutevikens grense. Str\xc3\xb8ket utgj\xc3\xb8r totalt 0,15\xc2\xa0km\xc2\xb2 i grunnkretsene Skoltegrunnskaien og Bergenhus, og har ingen boligbebyggelse._NEWLINE_Str\xc3\xb8ket Bergenhus utgj\xc3\xb8r en liten del av bydelen med samme navn.'